
(Palangos lopšelio-darželio „Ąžuoliukas“ (toliau – Mokykla) vaiko gerovės komisijos metų veiklos vertinimo/įsivertinimo ataskaitos forma)

PALANGOS LOPŠELIO-DARŽELIO „ĄŽUOLIUKAS“ 
VAIKO GEROVĖS KOMISIJOS 2025 M. VEIKLOS VERTINIMO/ĮSIVERTINIMO ATASKAITA

	Eil.
Nr.
	
Priemonės pavadinimas
	Priemonės įgyvendinimo rezultatas

	
	
	Kiekybinis (vnt.)
	Kokybinis 
(trumpas aprašymas)

	1.
	Mokyklos vaiko gerovės komisijos sudėtis ir funkcijos
	5
	2020 m. lapkričio 3 d. Palangos l/d „Ąžuoliukas“ direktoriaus įsakymu Nr. VIV-75 1.2 punktu patvirtintos Palangos l/d „Ąžuoliukas“ vaiko gerovės komisijos veiklos sritys ir funkcijos.

	2.
	Mokyklos vaiko gerovės komisijos posėdžių organizavimas
	7
	Posėdžiuose spręsti specialiojo ugdymo(si) ir švietimo pagalbos skyrimo vaikams klausimai, vaikų, turinčių kalbos ir kalbėjimo sutrikimų derinimo klausimai ir kt. Organizuoti keturi posėdžiai su tėvais dėl individualių pagalbos planų specialiųjų poreikių vaikams ir individualaus savirūpos plano.

	3.
	Mokyklos ugdymo(si) aplinkos, susijusios su vaiko gerove ir saugumo turtinimas
	40
	Logopediniam kabinetui nupirkta metodinių priemonių: edukacinė priemonė „Garsų loto“, edukacinis žaidimas – garsinė atmintis. Specialiųjų ugdymosi poreikių vaikams „Blue-Bot Tac Tile“ kortelių skaitytuvas. Grupėms nupirkti pažintiniai plakatai: Abėcėlė, Balsiai ir priebalsiai, Planetos, Skaičiai, Spalvos, 12-os interaktyvių edukacinių plakatų rinkinys. Emocijų pažinimo plakatai: Kaip man sekasi? Kaip aš jaučiuosi?  Grupėms nupirktos abėcėlių ir skaičių dėlionės. 
Laboratorijai: Gamtos ir aplinkos tyrimų rinkinys 4-7 metų amžiaus vaikams, Šviesos ir garso eksperimentų rinkinys 4-7 metų amžiaus vaikams, Vandens ir oro eksperimentų rinkinys 4-7 amžiaus vaikams.
Sensoriniam kambariui: burbulų vamzdis su minkštu pagrindu, šviečiantys pluoštai burbulų vamzdžiams.
Muzikiniams ugdymui: varpeliai, plastikiniai marakasai, barškučiai
„Skruzdėlyčių“ grupės vaikams žaidimų baseinas
Lauko žaidimų aikštelėms vaikams nupirkti keturi žaidimų nameliai, keturios smėlio dėžės, žaidimų aikštelė aštuonkojis, vaikų palapinė parduotuvė. Vaikų žaidimams lauke: šokdynės, raketės, mėtymo krepšys, taiklumo žaidimas ir kt. 
Visoms grupėms nupirktos metodinės priemonės pažintiniams, sensoriniams gebėjimams lavinti.

	4
	Pirminis ir pakartotinis vaikų specialiųjų ugdymosi poreikių, kylančių ugdymo(si) procese, įvertinimas
	27
	2025 m. pirminis ir pakartotinis vaikų specialiųjų ugdymosi poreikių, kylančių ugdymo(si) procese įvertinimas atliktas 27 vaikams.

	5.
	Pagalbos planų vaikams sudarymas, įgyvendinimas
	27
	Rengiami individualūs pagalbos planai specialiųjų ugdymosi poreikių (6 planai) bei kalbos ir komunikacijos sutrikimų turintiems vaikams.

	6.
	Susitikimų su tėvais (globėjais) organizavimas dėl pagalbos vaikui teikimo
	70
	Vaikams, kuriems skirta logopedo ar specialiojo pedagogo pagalba tėvus konsultavome ir bendradarbiavome visus metus tiek individualiai, tiek susirinkimų metu. Visus tėvus konsultavome pagal poreikį individualiai. Logopedas konsultavo tėvus dėl vaikų kalbos ir komunikacijos sutrikimų, patarė, supažindino su logopedo teikiamos pagalbos tikslais, konsultavimo metu paaiškino, kad sprendimų būdų ieškos kartu su tėvais ir mokytojais. Specialusis pedagogas konsultavo tėvelius dėl pažintinių gebėjimų lavinimo, ugdymo(si) ypatumų tam tikrame amžiuje. Socialinis pedagogas konsultavo tėvus dėl socialinės pagalbos vaikams teikimo, psichologas dėl elgesio ir emocijų sunkumų.

	7.
	Mokytojų konsultavimas dėl pagalbos vaikui turinio, teikimo formos ir būdų, bendravimo ir bendradarbiavimo su tėvais (globėjais) ir kitais su vaiko gerove susijusiais klausimais
	12
	Mokytojai visus metus buvo konsultuojami individualiai, Vaiko gerovės komisijos posėdžiuose, mokytojų metodiniuose pasitarimuose. 

	8.
	Prevencinių ir intervencinių priemonių įgyvendinimas
	8
	Prevencinės priemonės:
- Nuo 2025 m. rugsėjo 1 d. priešmokyklinio ugdymo grupėje įgyvendinama ankstyvosios prevencijos programa „Zipio draugai“;
- Alkoholio, tabako ir kitų psichiką veikiančių medžiagų vartojimo prevencijos programa (3-6 m. amžiaus vaikams), temos integruotos į ugdomąją veiklą, per užsiėmimus vaikai įgijo žinių apie galimus pavojus dėl neatsargaus vaistų vartojimo, kokį pavojų gali kelti netinkamai naudojamos buitinės cheminės medžiagos, alkoholis, tabakas, kaip augti sveikam ir saugiam;
- Prevencinis renginys ,,Savaitė be patyčių“, 2025 m. kovo 17-21 d. Mokykloje vyko veiklos, kurių metu buvo gvildenamos draugystės ir bendravimo temos, kalbama apie patyčias, draugystę, supratingumą, atjautą, rūpestį, pyktį. 
- Minėjome Tolerancijos dieną, lapkričio 10-14 d. organizavome tolerancijos savaitę „Tolerancijos gatvė“,  vyko užsiėmimai, pokalbiai, apie toleranciją, draugystę ir kt., švietimo pagalbos specialistai paruošė stendą šia tema, keturiose grupėse pravedė edukacinius užsiėmimus. Vaikai gamino tolerancijos simbolį – tolerancijos gatvę. Už dalyvavimą tolerancijos dienoje Mokykla gavo Tarptautinės komisijos padėką.
- Saugaus elgesio gatvėje prevencija.
2025-04-15 Priešmokyklinukai dalyvavo konkurse „Saugiausia ikimokyklinio ugdymo įstaiga“.
2025-04-07/11 vyko saugaus eismo savaitė „Stok, apsidairyk, šviesoforo spalvas pamatyk“.
- Psichikos sveikata (smurto, patyčių prevencija, streso kontrolė ir kt. ), 
2025 m. vasario ir gegužės mėnesiais „Sraigelių“ grupėje ugdytinio mama, psichologė vedė vaikams užsiemimus „Emocijų monstrai", žaidimas su kortelėmis „Atpažink emociją".
Vaikai sužinojo kokių emocijų gali būti, kaip jas atpažinti ir išreikšti. 
Priešmokyklinio ugdymo grupės vaikai dalyvavo Smurto ir seksualinės prievartos prieš vaikus prevencinėje programoje „Aš žinau“. Programą vedė Palangos ŠPT socialinė pedagogė.
- Sveika mityba ir nutukimo prevencija 
Visuomenės sveikatos specialistė 2025 m. vedė praktines/teorines paskaitas: ,,Nulipdykim mėgstamiausią vaisių arba daržovę“, ,,Maistas mūsų energijos šaltinis“, ,,Prisiminkime sveikos mitybos pagrindus“, ,,Pusryčių svarba“, Dantų higiena, Autizmo dienos minėjimas, ,,Vandens nauda”, ,,100 žingsnelių aplink darželį”, Rankų higienos pamokėlė, ,,Gimtadienis darželyje be saldumynų“, ,,Sriubos svarba mūsų organizmui“.
- Traumų ir nelaimingų atsitikimų prevencija, 
Socialinė pedagogė spalio mėn. keturioms grupėms vedė užsiėmimus „Darželyje jaučiuosi saugiai“.
Visuomenės sveikatos specialistė Sandra Radavičiūtė vedė užsiėmimus vaikams ,,Traumos galinčios ištikti namuose“.

	9.
	Mokyklos mikroklimato gerinimo priemonės
	6
	Organizuojami individualūs pokalbiai su pedagogais, pasitarimuose nagrinėjami jiems rūpimi klausimai, problemos. Stengiamės susitikimų metu kurti draugišką aplinką.
Mokyklos mikroklimato gerinimui organizavome  Mokytojų dienos šventę, Kovo 8-os šventę, kūrėme mokytojų kambaryje sentencijų stendą, organizavome kelionę į Platelių rajoną, žaidėme boulingą, organizavome Kalėdų vakarą visai Mokyklos bendruomenei. 
Mokyklos bendruomenė dalyvavo Carito akcijojose „Pasidalinimo krepšelis“.

	10.
	Mokyklos bendruomenės švietimas vaiko teisių apsaugos, prevencijos, socialinių ir emocinių kompetencijų ugdymo ir kitose su vaiko gerove susijusiose srityse
	10
	Pedagogai dalyvavo kvalifikacijos tobulinimo renginiuose:
Dešimt pedagogų dalyvavo ilgalaikėje kvalifikacijos tobulinimo programoje (40 ak. val.) – „Universalaus dizaino mokymuisi taikymas ikimokykliniame ir priešmokykliniame ugdyme“ (40 ak. val.). Socialinis pedagogas dalyvavo konferencijoje-forume 2025 „Socialinio pedagogo iššūkiai ir galimybės teikiant pagalbą mokiniams įtraukiojo ugdymo kontekste“, seminare „Pozityvi komunikacija ir taikus konfliktų sprendimas ugdymo aplinkoje“.
Logopedė dalyvavo tarptautinėje mokslinėje-praktinėje konferencijoje „Visuminis ikimokyklinis ugdymas įtraukties kontekste: ankstyvoji kalbos sutrikimų prevencija“.
IKTP „Universalaus dizaino mokymuisi taikymas ikimokykliniame ir priešmokykliniame ugdyme“ metodinėje dienoje mokytoja Alma Alunderienė ir socialinė pedagogė Aurelija Lukauskienė skaitė pranešimą „Universalus dizainas ugdyme – būdas patirti individualią sėkmę“.
2025-11-25 Metodinėje dienoje „Švietimo pagalbos specialistų gerosios patirties sklaida apie inovatyvias patirtis darbe su ugdytiniais bei rekomendacijos mokytojams dėl ugdymo veiklos kokybės tobulinimo darbui su skirtingų poreikių vaikais“. Švietimo pagalbos specialistės Indrė Kliknaitė-Aleksonė ir Aurelija Lukauskienė dalinosi gerąja darbo patirtimi, skaitė pranešimus apie inovatyvias patirtis darbe su ugdytiniais, bei parengė rekomendacijas mokytojams dėl ugdymo veiklos kokybės tobulinimo darbui su skirtingų poreikių vaikais.
2025-11-27 Mokyklos mokytojų metodinėje taryboje savo gerąja darbo patirtimi apie bendradarbiavimą su tėvais dalinosi mokytojos: Jūratė Stončienė, Julija Valančienė, Jūratė Mikalajūnaitė ir Raminta Mockienė.
2025 m. lapkričio mėnesį buvo atlikta tėvų, kurių vaikai gauna švietimo pagalbą Mokykloje anketinė apklausa ,,Švietimo pagalbos specialistų paslaugų teikimo kokybė Palangos lopšelyje-darželyje ,,Ąžuoliukas”. 
Sudarytos dvi ankstyvojo ir ikimokyklinio ugdymo mokytojų grupės, naujai Mokyklos ikimokyklinio ugdymo programos analizei ir įgyvendinimui. Grupės susitinka į pasitarimus du kartus per mėnesį.
Organizuojami 6 tėvų susirinkimai, kuriuose kviečiami dalyvauti sveikatos, švietimo pagalbos specialistai. Įstaigos stenduose pateikiama metodinė medžiaga vaikų teisių apsaugos, prevencijos bei kt. temomis.

	11. 
	Bendradarbiavimas su Mokyklos taryba, Švietimo pagalbos tarnyba, Savivaldybės tarpinstitucinio bendradarbiavimo koordinatoriumi, sveikatos priežiūros įstaigomis ir kitomis suinteresuotomis institucijomis
	3
	Palangos švietimo pagalbos tarnyba, Savivaldybės tarpinstitucinio bendradarbiavimo koordinatorius, sveikatos priežiūros įstaigos nuolat konsultuoja mokytojus ir švietimo pagalbos specialistus aktualiais klausimais dėl pagalbos vaikams teikimo. Logopedė ir socialinė pedagogė dalyvavo miesto metodinių būrelių pasitarimuose. 
2025-11-24 Mokyklos vaiko gerovės komisija dalyvavo Palangos miesto ikimokyklinio ugdymo įstaigų vaiko gerovės komisijų narių bendrame susitikime.

	12.
	Kita veikla
	5
	2025-05-02 organizavome vaikų kūrybinį sveikinimą Mamyčių dienos proga ,,Tau mamyte”;
2025-05-16 minėjome Vaiko dieną,organizavome šventę;
2025-05-22 organizavome bičiulystės renginį, skirtą Tarptautinei šeimos dienai paminėti „Mūsų avily visiems atsiranda vietos“.  
2025 m. spalio 3 d. minėjome pasaulinę gyvūnų dieną. Palangos lopšelio-darželio „Ąžuoliukas“ ugdytiniai stengėsi pažinti gyvūnus, kurie gyvena šalia mūsų. Kiekvienoje grupėje vyko aktyvios veiklos, kurių metu vaikai galėjo papasakoti, piešti savo augintinius, juos parodyti ir prisiminti, kaip reikia atsakingai rūpintis gyvūnais, juos globoti.
Kiekvieną penktadienį vaikai turėjo galimybę žiūrėti animacinius filmus smurto ir patyčių prevencijos temomis. Filmai skatino vaikus draugystei, bendradarbiavimui, gerumui. 



Parengė  
Vaiko gerovės komisijos pirmininkas

____________________________
          (vardas, pavardė, parašas, data)
